Ngjarjet e Pompeit rikthehen përmes një ekspozite
Pasojat e një vullkani 2 mijë vjet më parë, shkenca dhe historia që fshihet pas tragjedisë
Një prej fatkeqësive natyrore më të rënda të regjistruara në historinë njerëzore, shkatërrimi i Pompeit nga një vullkan thuajse 2 mijë vjet më pare, shpesh ka qënë edhe subjekt i filamve të Hollivudit. Por tani, siç njofton korrespondenti ynë në Los Angeles, Mike O’Sullivan, Qendra Shkencore e Kalifornisë po paraqet historinë dhe shkencën që fshihet pas tragjedisë. Mali i Vezuvit shpërtheu më 24 gusht të vitit 79. Vizitorët në Qendrën Shkencore të Kalifornisë mund të shohin tani një film të animuar që ringjall tragjedinë. Katastrofa është rikrijuar shumë herë në ekrane, siç është ky film italian i vitit 1913 i vënë në YouTube. Po ashtu filmi epik Pompei, i këtij viti, në Hollivud. Arkeologu Kenneth Lapatin thotë se hiri i nxehtë ruajti format e jashtme të viktimave, si dhe shumë sende të përditshme të përdorura prej tyre. Përfshi këtu monedha dhe punime arti, vegla pune apo enë gatimi. Pompei ishte një qytet i vogël tregëtar larg qendrave të njohura romake dhe pranë vendpushimit mesdhetar Herculaneum. Që të dy qendrat u varrosën nga vullkani. Diane Perlov me Qendrën Shkencore të Kalifornisë thotë se ato janë shumë magjepsëse. Filmi Pompei i dalë në shkurt, solli për publikun një përzjerje faktesh dhe trukesh artistike, thotë Kenneth Lapatin. Filmi tregon anën shkencore si dhe një pamje në jetën e përditshme të këtyre romakëve të lashtë, paisjeve mjekësore, veprave të artit si dhe armët dhe mburojat e përdorura nga gladiatorët. Muzeumi Arkeologjik Kombëtar i Napolit ka huazuar 150 sende nga ajo kohë. Jeff Rudolp është president i Qendrës Shkencore të Kalifornisë. Pompei u rigjet në shekullin e 18 i mbuluar nga hiri. Imazhe të frikshme që depërtojnë përtej artit të vetvetes. Fytyrat nga e kaluara thonë shumë për vizitorët modernë, thotë Kenneth Lapatin. Kjo është arsyeja që drama e Pompeit ende na intrigon.